6.mai õhtupoolikul selgitati Saue Tammikus Tallinna kiireimad orienteerumissprindis. Rajameister Priit Överuse "pähklit" oli tulnud "katki hammustama" ligikaudu 170 võsajooksjat.  Sprindile kohaselt olid meeste põhiklassis vahed väga väikesed. Esikolmik mahtus 7 sekundi sisse. Tallinna meistriks krooniti Marek Nõmm (EKJ SK).  Kuue sekundiline allajäämine võitjale andis hõbemedali Lauri Tammemäele (OK Orvand). Pronksi viis koju Kristjan Trossmann (OK JOKA), kellel jäi teisest kohast puudu vaid sekund.  Naiste konkurents nii tihe ei olnud. Pea minuti oli teistest kiirem ning tuli Tallinna meistriks Kirti Rebane (Saue Tammed). Teiseks tuli Piibe Tammemäe (OK Orvand) ning kolmandaks Hannula-Katrin Pandis (OK Ilves).  Noorteklassides said Tallinna Meistri tiitli omanikeks Triinu Rooni (OK Orvand), Märten Henrik Pais (OK  West), Laura Soosalu (Saue Tammed) ja Aleksandr Shved (SRD SK). Veteranidest pärjati võitjateks Merike Paapson (OK TON), Ülle Kadak (OK Lehola), Dmitri Shved (SRD SK), Jaanus Reha (OK Kooperator) ja Ülo Vainura (Saue Tammed).  Kõik tulemused nähtaval www.skmercury.ee